stanford-oval/wikipedia huggingface dataset:
วิกฤตการณ์ชายแดนเบลารุส–สหภาพยุโรป พ.ศ. 2564

วิกฤตการณ์ชายแดนเบลารุส–สหภาพยุโรป พ.ศ. 2564 เกิดขึ้นเมื่อผู้อพยพย้ายถิ่นจำนวนนับหมื่นคน (ส่วนใหญ่มาจากประเทศอิรักและทวีปแอฟริกา) หลั่งไหลเข้าสู่ประเทศลัตเวีย ประเทศลิทัวเนีย และประเทศโปแลนด์ซึ่งเป็นสมาชิกสหภาพยุโรปผ่านทางชายแดนของประเทศเหล่านี้กับประเทศเบลารุส วิกฤตการณ์นี้ถูกกระตุ้นจากความสัมพันธ์ที่เสื่อมถอยลงอย่างรุนแรงระหว่างเบลารุสกับสหภาพยุโรปหลังการเลือกตั้งประธานาธิบดีเบลารุสใน พ.ศ. 2563 การประท้วงในเบลารุสใน พ.ศ. 2563–2564 เหตุการณ์ไรอันแอร์ เที่ยวบินที่ 4978 และความพยายามนำตัวกรึสต์ซีนา ซีมานอว์สกายา กลับประเทศ
วิกฤตการณ์ดังกล่าวเริ่มขึ้นในช่วงต้นฤดูร้อนของ พ.ศ. 2564 เมื่อประธานาธิบดีอาเลียกซันดร์ ลูกาแชนกา แห่งเบลารุส ขู่ว่าจะส่งผู้ค้ามนุษย์ ผู้ลักลอบขนยาเสพติด และผู้อพยพติดอาวุธเข้าสู่สหภาพยุโรป ต่อมา ทางการเบลารุสและวิสาหกิจการท่องเที่ยวที่รัฐควบคุมได้ร่วมกับสายการบินบางแห่งที่ดำเนินการในตะวันออกกลางเริ่มส่งเสริมการท่องเที่ยวไปยังเบลารุสโดยเพิ่มการเชื่อมต่อจากตะวันออกกลาง และตรวจลงตราให้แก่ผู้จองเที่ยวบินซึ่งดูเหมือนว่ามีจุดประสงค์เพื่อไปล่าสัตว์ กลุ่มบางกลุ่มในสื่อสังคมยังให้คำแนะนำผิด ๆ เกี่ยวกับกฎการข้ามชายแดนแก่ผู้ต้องการย้ายถิ่นซึ่งส่วนใหญ่พยายามจะเดินทางเข้าสู่เยอรมนี ผู้ที่มาถึงเบลารุสจะได้รับคำชี้แจงเกี่ยวกับวิธีการและสถานที่ในการบุกรุกชายแดนสหภาพยุโรปและสิ่งที่ควรบอกแก่เจ้าหน้าที่ชายแดนของอีกฝั่ง และมักจะได้รับการนำทางจากเจ้าหน้าที่ไปจนถึงชายแดน อย่างไรก็ตาม ผู้ที่ไม่สามารถข้ามชายแดนไปได้มักถูกบังคับให้อยู่ที่ชายแดน ทางการเบลารุสไม่ยอมรับความช่วยเหลือด้านมนุษยธรรมที่โปแลนด์ส่งไปและถูกกล่าวหาว่าทำร้ายร่างกายผู้อพยพบางคนที่ข้ามชายแดนไม่สำเร็จ
โปแลนด์ ลิทัวเนีย และลัตเวียได้บรรยายวิกฤตการณ์ดังกล่าวว่าเป็นการสงครามผสมผสานจากการค้าผู้อพยพที่เบลารุสก่อขึ้นเพื่อต่อต้านสหภาพยุโรป และเรียกร้องให้สหภาพยุโรปเข้าแทรกแซง รัฐบาลของประเทศทั้งสามประกาศสถานการณ์ฉุกเฉิน ลิทัวเนียสามารถยับยั้งการหลั่งไหลของผู้อพยพไว้ได้ ในขณะที่อีกสองรัฐไม่ประสบความสำเร็จมากนัก เนื่องจากวิกฤตการณ์นี้ รัฐที่ได้รับผลกระทบทั้งสามจึงตัดสินใจสร้างกำแพงป้องกันชายแดนที่ติดกับเบลารุส โดยทั่วไปนั้น ประชากรของรัฐที่ได้รับผลกระทบสนับสนุนมาตรการพิเศษต่าง ๆ แต่องค์การสิทธิมนุษยชนได้แสดงความกังวลเกี่ยวกับการใช้นโยบายปิดกั้นและผลักดันผู้ขอลี้ภัยของเจ้าหน้าที่พิทักษ์ชายแดนลิทัวเนียและโปแลนด์ การปฏิเสธความเป็นไปได้ที่จะยื่นขอลี้ภัย รวมทั้งอาหาร น้ำ และที่พักพิงที่ไม่เพียงพอสำหรับผู้อพยพ ซึ่งกรณีหลังนี้อยู่ภายใต้คำสั่งศาลสิทธิมนุษยชนยุโรป (อีซีเอชอาร์)
วสันตปัญจมี

| วสันตปัญจมี |
| --- | --- |
การเล่นว่าวเป็นส่วนหนึ่งของการเฉลิมฉลองวสันต์ ส่วนหนึ่งของเทศกาลวสันตปัญจมี
ชื่อทางการ: วสันตปัญจมี
ชื่ออื่น: สรัสวดีบูชา
จัดขึ้นโดย: ชาวฮินดู, ชาวซิกข์, ชาวเชน
ประเภท: วัฒนธรรม
ความสำคัญ: ฤดูใบไม้ผลิ, การเก็บเกี่ยว, พระสรัสวดี
การเฉลิมฉลอง: การบูชาพระสรัสวดี
วันที่: Magha Shukla Panchami
วันที่ในปี 2023: 25 มกราคม
วสันตปัญจมี (อักษรโรมัน: Vasant Panchami) หรือ สรัสวดีบูชา  (อักษรโรมัน: Saraswati Puja) เป็นเทศกาลต้อนรับฤดูใบไม้ผลิ เฉลิมฉลองในศาสนิกชนของศาสนาอินเดีย รวมถึงเป็นการเตรียมพร้อมถึงโหลิกา และ โหลี ซึ่งจะมีขึ้นในอีก 40 วันให้หลัง วสันตปัญจมีเฉลิมฉลองทุกปีในวันที่ห้าของครึ่งเดือนสว่าง (bright half) ของเดือนมาฆะ ตามปฏิทินจันทรสุริยคติฮินดู ซึ่งตรงกับราวปลายเดือนมกราคมถึงกุมภาพันธ์ตามปฏิทินเกรกอเรียน โดยฤดูใบไม้ผลิจะมาถึงในอีก 40 วัน นับจากการเฉลิมฉลองวสันตปัญจมี
เทศกาลนี้เฉลิมฉลองเป็นพิเศษโดยชาวฮินดูในอนุทวีปอินเดีย โดยเฉพาะอย่างยิ่งในอินเดียและเนปาล รวมถึงยังเป็นธรรมเนียมเก่าแก่ของชาวสิกข์เช่นกัน ในรัฐทางใต้ของอินเดียนิยมเรียกเทศกาลว่า ศรีปัญจมี (Sri Panchami) ส่วนในศาสนาฮินดูแบบบาหลีนิยมเรียกเทศกาลเดียวกันนี้ว่า หริรายาสรัสวดี (ฮารีรายาซารัซวาตี; "Hari Raya Saraswati") ซึ่งแปลว่า วันอันยิ่งใหญ่ของพระสรัสวดี รวมถึงเป็นวันเริ่มต้นของปฏิทินบาหลีที่มีระยะ 210 วัน เรียกว่า ปาวูกน
ในแถบอินเดียเหนือ ผู้คนนิยมสวมใส่เสื้อผ้าสีเหลืองเพื่อเฉลิมฉลองวสันตปัญจมี สีเหลืองนี้ล้อไปกับสีของดอกมัสตาร์ดในไร่ที่กำลังเบ่งบานในฤดูนี้
ยูฟ่าแชมเปียนส์ลีก ฤดูกาล 2009–10

| UEFA Champions League 2009–10> รายละเอียดการแข่งขัน |
| --- | --- |
ทีม: 32 (รอบแบ่งกลุ่ม)  76 (ทั้งหมด) (จาก 52 สมาคม)
อันดับเมื่อสิ้นสุดการแข่งขัน
ชนะเลิศ:  อินเตอร์มิลาน (สมัยที่ 3rd)
รองชนะเลิศ:  บาเยิร์นมิวนิก
สถิติการแข่งขัน
จำนวนนัดที่แข่งขัน: 125
จำนวนประตู: 318 (2.54 ประตูต่อนัด)
ผู้ชม: 5,193,947 (41,552 คนต่อนัด)
ผู้ทำประตูสูงสุด:  ลิโอเนล เมสซิ (8 ประตู)
← 2008–09 2010–11 → 
ยูฟ่าแชมเปียนส์ลีก ฤดูกาล 2009-10 นี้จะเป็นฤดูกาลที่ 55 ของการแข่งขันฟุตบอลสโมสรยุโรป โดยการแข่งขันนี้ จัดโดย ยูฟ่า และเป็นฤดูกาลที่ 18 ในการใช้ชื่อ ยูฟ่าแชมเปียนส์ลีก
ทีมที่มีคุณสมบัติเข้าการแข่งขัน

ทีมสโมสรทั้งหมด 76 ทีมที่จะมีส่วนร่วมในการแข่งขันครั้งนี้ จะมาจาก 52 สมาชิกของ ยูฟ่า (ยกเว้น ประเทศลิกเตนสไตน์ ที่ยังไม่มีการแข่งขันฟุตบอลลีกในประเทศ)
ด้านล่างนี้เป็นคุณสมบัติการเข้าแข่งขันของลีกในแต่ละประเทศ
สมาคมฟุตบอลจากประเทศอันดับ 1-3 จะได้เข้าการแข่งขัน 4 ทีม
สมาคมฟุตบอลจากประเทศอันดับ 4-6 จะได้เข้าการแข่งขัน 3 ทีม
สมาคมฟุตบอลจากประเทศอันดับ 7-15 จะได้เข้าการแข่งขัน 2 ทีม
สมาคมฟุตบอลจากประเทศอันดับ 16-53 จะได้เข้าการแข่งขัน 1 ทีม (ยกเว้น ประเทศลิกเตนสไตน์)
ทีมที่มีคุณสมบัติเข้าการแข่งขัน > การเข้าแข่งขัน

|  |  | ทีมที่เข้าสู่รอบนี้ | ทีมที่เข้ารอบจากรอบที่แล้ว |
| --- | --- | --- | --- |
| รอบคัดเลือก รอบแรก  (4 ทีม) | รอบคัดเลือก รอบแรก  (4 ทีม) |  4 ทีมแชมป์ลีกจากประเทศอันดับที่ 50–53 |  |
| รอบคัดเลือก รอบที่สอง  (34 ทีม) | รอบคัดเลือก รอบที่สอง  (34 ทีม) |  32 ทีมแชมป์ลีกจากประเทศอันดับที่ 17–49 (ยกเว้น ลิกเตนสไตน์) |  2 ทีมที่ชนะมาจากรอบแรก |
| รอบคัดเลือก รอบที่สาม | แชมเปียนส์  (20 ทีม) |  3 ทีมแชมป์ลีกจากประเทศอันดับที่ 14–16 |  17 ทีมที่ชนะมาจากรอบที่สอง |
| รอบคัดเลือก รอบที่สาม | ทีมที่ไม่ใช่แชมป์  (10 ทีม) |  9 ทีมรองแชมป์ลีกจากประเทศที่ 7–15  1 ทีมอันดับ 3 ของลีกจากประเทศที่ 6 |  |
| รอบเพลย์ออฟ | แชมเปียนส์  (10 ทีม) |  |  10 ทีมที่ชนะมาจากรอบที่สาม (ทีมแชมป์ลีก) |
| รอบเพลย์ออฟ | ทีมที่ไม่ใช่แชมป์  (10 ทีม) |  2 ทีมอันดับ 3 ของลีกจากประเทศที่ 4 และ 5  3 ทีมอันดับที่ 4 ของลีกจากประเทศที่ 1–3 |  5 ทีมที่ชนะมาจากรอบที่สาม (ทีมที่ไม่ใช่แชมป์ลีก) |
| รอบแบ่งกลุ่ม  (32 ทีม) | รอบแบ่งกลุ่ม  (32 ทีม) |  ทีมแชมเปียนส์จาก ยูฟ่าแชมเปียนส์ลีก ฤดูกาล 2008–09  13 ทีมแชมป์ลีกจากประเทศที่ 1–13  6 ทีมอันดับ 2 ของลีกจากประเทศที่ 1–6  3 ทีมอันดับ 3 ของลีกจากประเทศที่ 1–3 |  5 ทีมที่ชนะมาจากรอบเพลย์ออฟ (ทีมแชมป์ลีก)  5 ทีมที่ชนะมาจากรอบเพลย์ออฟ (ทีมที่ไม่ใช่แชมป์ลีก) |
| รอบนอกต์เอาท์  (16 ทีม) | รอบนอกต์เอาท์  (16 ทีม) |  |  8 ทีมอันดับ 1 ของรอบแบ่งกลุ่มในแต่ละกลุ่ม  8 ทีมอันดับ 2 ของรอบแบ่งกลุ่มในแต่ละกลุ่ม |
รอบคัดเลือก > รอบคัดเลือกรอบแรก

นัดแรกลงเล่นในวันที่ 30 มิถุนายน และ 1 กรกฎาคม, และนัดที่สองจะลงเล่นในวันที่ 7 และ 8 กรกฎาคม พ.ศ. 2552 (ค.ศ. 2009).
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| Tre Fiori  | 2–2 (4–5 ล)† |  Sant Julià | 1–1 | 1–1 (aet)  |
| Hibernians  | 0–6 |  Mogren | 0–2 | 0–4 |
† Order of legs reversed after original draw
รอบคัดเลือก > รอบคัดเลือกรอบสอง

นัดแรกลงเล่นในวันที่ 14 และ 15 กรกฎาคม, และนัดที่สองจะลงเล่นในวันที่ 21 และ 22 กรกฎาคม พ.ศ. 2552 (ค.ศ. 2009).
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| Tirana  | 1–5 |  Stabæk | 1–1 | 0–4  |
| WIT Georgia  | 1–3 |  Maribor | 0–0 | 1–3  |
| EB/Streymur  | 0–5 |  APOEL | 0–2 | 0–3  |
| Copenhagen  | 12–0 |  Mogren | 6–0 | 6–0  |
| Debrecen  | 3–3 (ย) |  Kalmar FF | 2–0 | 1–3  |
| Makedonija Gjorče Petrov  | 0–4 |  BATE Borisov | 0–2 | 0–2  |
| FH  | 0–6 |  Aktobe | 0–4 | 0–2  |
| Pyunik  | 0–3 |  Dinamo Zagreb | 0–0 | 0–3  |
| Ventspils  | 6–1 |  F91 Dudelange | 3–0 | 3–1  |
| Ekranas  | 4–6 |  Baku | 2–2 | 2–4  |
| Red Bull Salzburg  | 2–1 |  Bohemians | 1–1 | 1–0  |
| Zrinjski  | 1–4 |  Slovan Bratislava | 1–0 | 0–4  |
| Inter Turku  | 0–2 |  Sheriff Tiraspol | 0–1 | 0–1  |
| Rhyl  | 0–12 |  Partizan | 0–4 | 0–8  |
| Wisła Kraków  | 1–2 |  Levadia | 1–1 | 0–1  |
| Levski Sofia  | 9–0 |  Sant Julià | 4–0 | 5–0  |
| Maccabi Haifa  | 10–0 |  Glentoran | 6–0 | 4–0 |
รอบคัดเลือก > รอบคัดเลือกรอบสาม

รอบคัดเลือกรอบสามได้ถูกแบ่งออกเป็นสองส่วน: หนึ่งส่วนสำหรับเส้นทางแชมเปียนส์และหนึ่งส่วนสำหรับเส้นทางไม่ได้เป็นแชมเปียนส์. นัดแรกจะลงเล่นในวันที่ 28 และ 29 กรกฎาคม, และนัดที่สองจะลงเล่นในวันที่ 4 และ 5 สิงหาคม พ.ศ. 2552 (ค.ศ. 2009). ทีมที่แพ้ในสองส่วนจะได้เข้าสู่ รอบเพลย์ออฟ ของ ยูฟ่ายูโรปาลีก ฤดูกาล 2009–10.
| ทีมแรก> เส้นทางแชมเปียนส์ |   ผล  > เส้นทางแชมเปียนส์ | ทีมที่สอง> เส้นทางแชมเปียนส์ |   นัดแรก  > เส้นทางแชมเปียนส์ |   นัดที่สอง  > เส้นทางแชมเปียนส์ | เส้นทางแชมเปียนส์ |
| --- | --- | --- | --- | --- | --- |
| Red Bull Salzburg  | 3–2 |  Dinamo Zagreb | 1–1 | 2–1  |  |
| Slovan Bratislava  | 0–4 |  Olympiacos | 0–2 | 0–2  |  |
| Zürich  | 5–3 |  Maribor | 2–3 | 3–0  |  |
| APOEL  | 2–1 |  Partizan | 2–0 | 0–1  |  |
| Sheriff Tiraspol  | 1–1 (ย) |  Slavia Prague | 0–0 | 1–1  |  |
| Aktobe  | 3–4 |  Maccabi Haifa | 0–0 | 3–4  |  |
| Baku  | 0–2 |  Levski Sofia | 0–0 | 0–2  |  |
| Ventspils  | 2–2 (ย) |  BATE Borisov | 1–0 | 1–2  |  |
| Levadia  | 0–2 |  Debrecen | 0–1 | 0–1  |  |
| Copenhagen  | 3–1 |  Stabæk | 3–1 | 0–0 |  |
เส้นทางไม่ได้เป็นแชมเปียนส์
| Sparta Prague  | 3–4 |  Panathinaikos | 3–1 | 0–3  |  |
| Shakhtar Donetsk  | 2–2 (ย) |  Timișoara | 2–2 | 0–0  |  |
| Sporting CP  | 1–1 (ย) |  Twente | 0–0 | 1–1  |  |
| Celtic  | 2–1 |  Dynamo Moscow | 0–1 | 2–0  |  |
| Anderlecht  | 6–3 |  Sivasspor | 5–0 | 1–3 |  |
รอบเพลย์ออฟ

| ทีมแรก> เส้นทางแชมเปียนส์ |   ผล  > เส้นทางแชมเปียนส์ | ทีมที่สอง> เส้นทางแชมเปียนส์ |   นัดแรก  > เส้นทางแชมเปียนส์ |   นัดที่สอง  > เส้นทางแชมเปียนส์ | เส้นทางแชมเปียนส์ |
| --- | --- | --- | --- | --- | --- |
| Sheriff Tiraspol  | 0–3 |  Olympiacos | 0–2 | 0–1  |  |
| Red Bull Salzburg  | 1–5 |  Maccabi Haifa | 1–2 | 0–3  |  |
| Ventspils  | 1–5 |  Zürich | 0–3 | 1–2  |  |
| Copenhagen  | 2–3 |  APOEL | 1–0 | 1–3  |  |
| Levski Sofia  | 1–4 |  Debrecen | 1–2 | 0–2 |  |
เส้นทางไม่ได้เป็นแชมเปียนส์
| Lyon  | 8–2 |  Anderlecht | 5–1 | 3–1  |  |
| Celtic  | 1–5 |  Arsenal | 0–2 | 1–3  |  |
| Timișoara  | 0–2 |  Stuttgart | 0–2 | 0–0  |  |
| Sporting CP  | 3–3 (a) |  Fiorentina | 2–2 | 1–1  |  |
| Panathinaikos  | 2–5 |  Atlético Madrid | 2–3 | 0–2 |  |
รอบแบ่งกลุ่ม > กลุ่ม A

มัคคาบี ไฮฟา เป็นสโมสรแรกที่จบแชมเปียนส์ลีก รอบแบ่งกลุ่ม กับสถิติชนะ 0 นัด, 0 ประตู และ 0 คะแนน.
รอบแพ้คัดออก

บทความหลัก: ยูฟ่าแชมเปียนส์ลีก ฤดูกาล 2009–10 รอบแพ้คัดออก
ดูเพิ่ม

ยูฟ่ายูโรปาลีก ฤดูกาล 2009–10
ฟุตบอลชิงแชมป์สโมสรโลก 2010
ยูฟ่าซูเปอร์คัพ 2010
ยูฟ่าวีเมนส์แชมเปียนส์ลีก ฤดูกาล 2009–10
แหล่งข้อมูลอื่น

2009–10 All matches – season at UEFA website เก็บถาวร 2017-09-09 ที่ เวย์แบ็กแมชชีน
2009–10 UEFA Champions League, UEFA.com
UEFA Executive Committee approves changes to UEFA club competitions (includes access list for this competition)
Access list 2009/2010 เก็บถาวร 2007-10-12 ที่ เวย์แบ็กแมชชีน (UEFA European Cup Football by Bert Kassies)
All scorers 2009–10 UEFA Champions League (excluding qualifying round) according to protocols UEFA เก็บถาวร 2017-11-01 ที่ เวย์แบ็กแมชชีน + all scorers qualifying round เก็บถาวร 2014-11-10 ที่ เวย์แบ็กแมชชีน
2009/10 UEFA Champions League[ลิงก์เสีย] - results and line-ups (archive)
| ด ค กฟุตบอลระหว่างประเทศระดับสโมสร |
| --- | --- | --- |
 ฟีฟ่า  ฟุตบอลชิงแชมป์สโมสรโลก  List of association football clubs 
| แอฟริกา |  ซีเอเอฟ – แชมเปียนส์ลีก  คอนเฟเดอเรชันส์คัพ  ซูเปอร์คัพ  |  |
| เอเชีย |  เอเอฟซี – แชมเปียนส์ลีกอีลิท1  แชมเปียนส์ลีกทู  แชลเลนจ์ลีก  |  |
| ยุโรป |  ยูฟ่า – แชมเปียนส์ลีก1  ยูโรปาลีก1  คอนเฟอเรนซ์ลีก1  ซูเปอร์คัพ  |  |
| อเมริกาเหนือ |  คอนคาแคฟ – แชมเปียนส์ลีก  ลีกส์คัพ  เซนทรัลอเมริกันคัพ  แคริบเบียนคัพ  |  |
| โอเชียเนีย |  โอเอฟซี – แชมเปียนส์ลีก  |  |
| อเมริกาใต้ |  คอนเมบอล – โกปาลิเบร์ตาโดเรส  โกปาซูดาเมริกานา  เรโกปาซูดาเมริกานา  |  |
1เฮดทูเฮด = ในกรณีที่แต้มเท่ากัน ดูตัวต่อตัว แข่งนัดเดียว ถ้าประตูเท่ากัน ดูลูกได้-เสีย ,แข่งสองนัด ถ้าประตูเท่ากัน ดูอเวย์โกลว์ แต่ถ้าคะแนนเท่ากันมากกว่า 2 ทีม ใช้มินิลีก ดูเพิ่ม: สโมสรฟุตบอลทีมหญิงระหว่างประเทศ
วัดบ้านแพน

| วัดบ้านแพน พระนครศรีอยุธยา |
| --- | --- |

ชื่อสามัญ: วัดบ้านแพน
ที่ตั้ง: เลขที่ 125 หมู่ 1 ตำบลสามกอ อำเภอเสนา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูปศิลาแลงศิลปะอู่ทอง
เจ้าอาวาส: พระครูเสนาคุณวัฒน์ (สมพิศ ปมฺุตฺโต)
เวลาทำการ: เปิดทุกวัน
จุดสนใจ: สักการบูชา หลวงพ่อเพชร พระประธานศิลปะอู่ทองในอุโบสถ, สักการะสรีระสังขารพระมงคลวุฒาจารย์ (ทองพูน ฐิตสีโล)
 สถานีย่อยพระพุทธศาสนา
วัดบ้านแพน เป็นวัดราษฏร์ ตั้งอยู่บนริมฝั่งแม่น้ำน้อย เลขที่ 125 หมู่ที่ 1 ตำบลสามกอ อำเภอเสนา จังหวัดพระนครศรีอยุธยา สังกัดคณะสงฆ์มหานิกาย
อาณาเขต

บริเวณพื้นที่ตั้งวัดบ้านแพนแต่เดิมนั้นเป็นที่ราบลุ่ม อยู่ริมแม่น้ำน้อย มีเนื้อที่ 34 ไร่ 1 งาน 67 ตารางวา โฉนดที่ดินเลขที่ 15300 มีมีที่ธรณีสงฆ์ จำนวน 14 แปลง เนื้อที่ 151 ไร่ 2 งาน 21 ตารางวา มีอาณาเขต ดังนี้
ทิศเหนือ ติดต่อกับทางสาธารณะ
ทิศใต้ ติดต่อกับคลองสามกอ
ทิศตะวันออก ติดต่อกับแม่น้ำน้อย
ทิศตะวันตก ติดต่อกับแม่น้ำปลายนาเก่า
ประวัติ

เดิมชื่อวัดจันทรคูหาวาส สันนิษฐานว่าสร้างขึ้นในรัชสมัยของสมเด็จพระเจ้าอยู่หัวบรมโกศ แห่งกรุงศรีอยุธยา ราวปีพ.ศ. 2280 ภายหลังจากการเสียกรุงศรีอยุธยาครั้งที่ 2 ในปีพ.ศ. 2310 แล้ว วัดบ้านแพนคงได้รับความเสียหายเป็นอย่างมาก เนื่องจากพื้นที่บริเวณนี้อยู่บนเส้นทางเดินทัพของกองทัพพม่า เวลาต่อมาเมื่อพระยาตาก ได้กอบกู้เอกราช และปราบดาภิเษกขึ้นเป็นพระมหากษัตริย์ แห่งกรุงธนบุรี ก็ทรงเร่งฟื้นฟูทำนุบำรุงบ้านเมืองเป็นการใหญ่ ทั้งในส่วนของกรุงธนบุรี ที่ทรงใช้เป็นพระนครหลวงราชธานีแห่งใหม่ และในส่วนของกรุงศรีอยุธยาเดิม วัดบ้านแพนก็เช่นเดียวกัน ได้รับการบูรณปฏิสังขรณ์ใหม่ เมื่อพ.ศ. 2320 ในสมัยกรุงธนบุรี แต่มิได้ระบุไว้ว่าใครเป็นผู้ดำเนินการ ภายหลังเมื่อย้ายพระนครมายังกรุงรัตนโกสินทร์จึงได้รับพระราชทานวิสุงคามสีมาเมื่อปีพ.ศ. 2325 ปัจจุบันสิ่งที่ยังหลงเหลือมาจากอดีต คือ พระประธานในอุโบสถ ที่ชาวบ้านเรียกว่า หลวงพ่อเพชร เป็นพระพุทธรูปศิลาแลง ศิลปะอู่ทอง
พื้นที่ตั้งวัด  บริเวณที่ตั้งวัดแต่เริ่มสร้างเป็นที่ราบลุ่ม  อยู่ริมแม่น้ำแควน้อย  แขวงขุนเสนา  ต่อมาในสมัยรัชกาลที่ 3  แห่งกรุงรัตนโกสินทร์ ได้มีการแบ่งขอบเขตพื้นที่การปกครองแขวงเสนา  ออกเป็น แขวงเสนาใหญ่  และแขวงเสนาน้อย  โดยพื้นที่อำเภอเสนาเป็นส่วนหนึ่งของแขวงเสนาใหญ่   ครั้นเมื่อ พ.ศ. 2438  ในสมัยรัชกาลที่  5 แห่งกรุงรัตนโกสินทร์  สมัยเริ่มระยะแบ่งการปกครองเป็นแบบมณฑลเทศาภิบาล  สมเด็จพระเจ้าบรมวงศ์เธอ  กรมพระยาดำรงราชานุภาพ  เสนาบดีกระทรวงมหาดไทย  ทรงดำริเห็นว่าแขวงเสนา  มณฑลกรุงเก่า  ถึงแม้จะแบ่งขอบเขตแล้วก็ตาม  แต่ก็ยังปรากฏว่ามีพลเมืองมาก  ท้องที่กว้าง จึงให้ผู้รักษากรุงในขณะนั้น จัดแบ่งเขตพื้นที่เสียใหม่ให้เหมาะสมยิ่งขึ้น  จึงแบ่งพื้นที่แขวงเสนาใหญ่  ออกเป็น 2  ตอน  คือ ตอนเหนือ  เรียกว่า  อำเภอเสนาใหญ่ ต่อมาเป็นอำเภอผักไห่ และตอนใต้  เรียกว่าอำเภอเสนากลาง  ต่อมาเปลี่ยนเป็นอำเภอเสนา   ปัจจุบันวัดบ้านแพน  ตั้งอยู่เลขที่  125  หมู่ที่  1  ตำบลสามกอ อำเภอเสนา จังหวัดพระนครศรีอยุธยา
ชื่อบ้านนามเมือง

มูลเหตุของการตั้งชื่อวัดนั้น ตำนานเก่าแก่ของท้องถิ่นบอกเล่าไว้ว่า แต่เดิมมีสำเภาใหญ่ล่องมาทางคลองรางจระเข้โดยหารู้ไม่ว่า บริเวณปากคลองนี้มีกระแสน้ำวนเชี่ยวกราก เรือสำเภาจึงเสียการทรงตัว กระแทกเข้าริมตลิ่ง แล้วบ่ายหัวไปอีกทาง สำเภากระแทกเข้ากับทุกอย่างที่ขวางหน้าอย่างไร้ทิศทาง จนเรือล่วงเข้าสู่ท้ายคลองจึงจมลงอย่างสงบนิ่ง มีเพียงเสากระโดงโผล่ขึ้นเหนือน้ำ ส่วนข้าวของและสัมภาระที่ติดมากับเรือต่างลอยกระจายอยู่ทั่วไป ชาวบ้านที่เห็นเหตุการณ์ ต่างเข้าช่วยเหลือตามกำลัง ส่วนหนึ่งลากเอาเสื่อลำแพนที่ลอยไปติดเนินดินขึ้นตากแดดจนแห้ง ภายหลังจึงเรียกชื่อแห่งนั้นว่า “บ้านแพน”ส่วนกกที่ลอยไปติดใกล้โคกใหญ่ชาวบ้านได้ช่วยกันนำตากบนโคก จึงเรียกบริเวณนั้นว่า “โคกเสื่อ” ส่วนพ่อค้าสำเภา หลังจากเรืออับปาง ก็ตัดสินใจสร้างวัดขึ้นเพื่อเป็นจุดเตือนใจในสัจธรรมของชีวิต และนำเสากระโดงเรือตั้งไว้เป็นสัญลักษณ์ แล้วขนานนามวัดว่า “วัดเสากระโดงทอง” บริเวณที่นำเสื่อลำแพนไปตากนั้น เป็นพื้นที่ในการครอบครองของวัดจันทรคูหาวาส ซึ่งเป็นวัดเก่าแก่สร้างมาแต่ครั้งกรุงศรีอยุธยา ต่อมาชาวบ้านจึงเปลี่ยนชื่อวัดเป็น “วัดบ้านแพน” ส่วนเนินดินนั้นเมื่อสายน้ำเปลี่ยนทิศทางผ่านมายังจุดนั้น จึงกลายเป็นชุมทางเรือและการค้าขาย ปัจจุบันเป็นที่ตั้งของที่ว่าการอำเภอเสนา
เสนาสนะ

อุโบสถ
หอไตร
ศาลาการเปรียญ
หอสวดมนต์
หมู่กุฏิสงฆ์
มณฑปบุรพาจารย์
โรงเรียนพระปริยัติธรรม
ศาลารับรองสงฆ์
ลำดับเจ้าอาวาส

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับเจ้าอาวาสวัดบ้านแพน ตำบลสามกอ อำเภอเสนา จ.พระนครศรีอยุธยา  | ลำดับเจ้าอาวาสวัดบ้านแพน ตำบลสามกอ อำเภอเสนา จ.พระนครศรีอยุธยา  | ลำดับเจ้าอาวาสวัดบ้านแพน ตำบลสามกอ อำเภอเสนา จ.พระนครศรีอยุธยา  | ลำดับเจ้าอาวาสวัดบ้านแพน ตำบลสามกอ อำเภอเสนา จ.พระนครศรีอยุธยา  | ลำดับเจ้าอาวาสวัดบ้านแพน ตำบลสามกอ อำเภอเสนา จ.พระนครศรีอยุธยา  |  |
| 1 | หลวงพ่อแช่ม | พ.ศ. 2320 | - |  |  |
| 2 | หลวงพ่อนิล | - | - |  |  |
| 3 | พระอุปัชฌาย์สี | - | - |  |  |
| 4 | พระอุปัชฌาย์จ้อย  จนฺทโชโต | - | พ.ศ. 2457 |  |  |
| 5 | พระครูรัตนาภิรมย์  (อยู่  ติสฺส) | พ.ศ. 2457 | พ.ศ. 2488 |  |  |
| 6 | พระครูปริยัติคุณูปการ (วาสน์  ธมฺมโชโต) | พ.ศ. 2488 | พ.ศ. 2527 | พ้นจากตำแหน่งเจ้าอาวาสยกขึ้นเป็นกิตติมศักดิ์ด้วยเหตุชราภาพ |  |
| 7 | พระมงคลวุฒาจารย์ (ทองพูน  ฐิตสีโล) | พ.ศ. 2527 | พ.ศ. 2562 | มรณภาพ เมื่อวันที่  17  มกราคม  พ.ศ. 2562 |  |
| 8 | พระครูเสนาคุณวัฒน์ (สมพิษ  ปมุตฺโต) | พ.ศ. 2562 | ปัจจุบัน | ได้รับการแต่งตั้งเมื่อวันที่  19  มีนาคม  พ.ศ. 2562 |  |
วสอี-วิราร

| วสอี-วิราร |
| --- | --- |
นครคู่

วสอี-วิราร
พิกัด:  19°28′N 72°48′E﻿ / ﻿19.47°N 72.8°E﻿ / 19.47; 72.8
ประเทศ:  อินเดีย
รัฐ: มหาราษฏระ
อำเภอ: ปาลฆาร
การปกครอง
 • ประเภท: องค์การเทศบาล
 • องค์กร: วสอี-วิราร
พื้นที่
 • นครคู่: 311 ตร.กม. (120 ตร.ไมล์)
 • รวมปริมณฑล: 380 ตร.กม. (150 ตร.ไมล์)
ความสูง: 11 เมตร (36 ฟุต)
ประชากร (2011)
 • นครคู่: 1,221,233 คน
 • ความหนาแน่น: 3,900 คน/ตร.กม. (10,000 คน/ตร.ไมล์)
เขตเวลา: UTC+5:30 (IST)
รหัสโทรศัพท์: 0250-XXX XXXX
ทะเบียนพาหนะ: MH-48
สัดส่วนเพศ: 880 ♂/♀
วสอี-วิราร (อักษรโรมัน: Vasai-Virar) เป็นการรวมกลุ่มของเทศบาลสี่เทศบาล ได้แก่ วสอี, วิราร, นาลาโสปารา และ นวคฤห์-มานิกปุระ เป็นเชตมหานครในมณฑลกงกัณ รัฐมหาราษฏระ ประเทศอินเดีย นครคู่นี้เป็นส่วนหนึ่งของภูมิภาคมหานครมุมไบ (MMR) และรวมกันเป็นเมือใหญ่สุดอันดับห้าของรัฐมหาราษฏระ
วีอาร์ยัง

"วีอาร์ยัง" (อังกฤษ: We Are Young) เป็นเพลงที่บันทึกโดยวงดนตรีอเมริกัน ฟัน ร่วมกับ Janelle Monáe จากสตูดิโออัลบั้มชุดที่ 2 ของฟัน ซัมไนตส์ ที่ออกจำหน่ายในปี พ.ศ. 2555 ซิงเกิลนี้ออกจำหน่ายเมื่อวันที่ 20 กันยายน พ.ศ. 2554 เป็นซิงเกิลแรกจากอัลบั้ม ซัมไนตส์ ในด้านดนตรีนั้น เพลง "วีอาร์ยัง" เป็นเพลงที่รวมเอาแนวเพลงต่าง ๆ ได้แก่ อินดี้ป็อป, อัลเทอร์เนทีฟร็อก, และพาวเวอร์ป็อป เพลงนี้ได้รับผลตอบรับในด้านบวกเป็นส่วนมากจากนักวิจารณ์เพลง เพลง "วีอาร์ยัง" ได้บรรลุความสำเร็จเชิงการค้าทั่วโลก โดยเข้าสู่อันดับ 1 ในชาร์ตเพลงในหลายประเทศ
แหล่งข้อมูลอื่น

Video ที่ยูทูบ
เนื้อเพลงเต็มของเพลงนี้ ที่เมโทรลิริกส์
| ด ค กฟัน |
| --- | --- |
 เนต รูส  แอนดรูว์ ดัสต์  แจ็ก แอนโตนอฟฟ์ 
สตูิโออัลบั้ม:  เอมแอนด์อิกไนต์ (2009)  ซัมไนตส์ (2012) 
อีพี:  บีฟอร์เชนเวนต์ทูบางกอก: ไลฟ์อินเดอะยูเอสเอ (2013) 
ซิงเกิล:  "วีอาร์ยัง"  "ซัมไนตส์"  "แคร์รีออน" 
บทความที่เกี่ยวข้อง:  ผลงาน  รางวัลและการเสนอชื่อเข้าชิง
ลุยส์ อังเฆล มาร์ติเนซ

| ลุยส์ อังเฆล มาร์ติเนซ |
| --- | --- |
เกิด: 9 ตุลาคม พ.ศ. 2524
ลุยส์ อังเฆล มาร์ติเนซ (Luis Angel Martinez) นักมวยสากลชาวเม็กซิโก เกิดเมื่อ 9 ตุลาคม พ.ศ. 2524 ที่ เมือง Xochimilca ประเทศเม็กซิโก สถิติการชก 25 ครั้ง ชนะ 14 (น็อค 5) เสมอ 2 แพ้ 9 44503
เกียรติประวัติ

แชมป์ WBC FECARBOX รุ่นฟลายเวท
ชิง 27 กันยายน 2546 ชนะคะแนน มิเกล การ์เซีย ที่ เม็กซิโก
ป้องกันแชมป์ครั้งที่ 1, 7 กุมภาพันธ์ 2547 ชนะน็อค มิเกล การ์เซีย ยก 3 ที่ เม็กซิโก
ป้องกันแชมป์ครั้งที่ 2, 17 เมษายน 2547 ชนะคะแนน อาเบล โอชัวร์ ที่ เม็กซิโก
เสียแชมป์ 11 มีนาคม 2548 แพ้น็อค โฮเซ่ โลเปซ ยก 8 ที่ สหรัฐ
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBC เมื่อ 15 กรกฎาคม 2547 แพ้น็อคพงษ์ศักดิ์เล็ก ศิษย์คนองศักดิ์ ยก 5 ที่ ขอนแก่น
สงครามกลางเมืองซูดาน

สงครามกลางเมืองซูดาน หมายถึงความขัดแย้งอย่างน้อย 3 ความขัดแย้ง:
สงครามกลางเมืองซูดานครั้งที่หนึ่ง (1955–1972)
สงครามกลางเมืองซูดานครั้งที่สอง (1983–2005)
สงครามกลางเมืองเซาท์ซูดาน (2013–2020)
นอกจากนี้อาจหมายถึงความขัดแย้งภายในอื่น ๆ ในซูดานและเซาท์ซูดาน:
การก่อความไม่สงบของกลุ่ม Lord's Resistance Army (1987–ปัจจุบัน)
สงครามดาร์ฟูร์ (2003–2020)
ความขัดแย้งระหว่างชนร่อนเร่ในซูดาน (2009–ปัจจุบัน)
ความรุนแรงระหว่างชาติพันธุ์ในเซาท์ซูดาน (2011–ปัจจุบัน)
ความขัดแย้งในเซาท์คอร์โดฟานและบลูไนล์ (2011–2020)
สงครามในประเทศซูดาน พ.ศ. 2566 (2023–ปัจจุบัน)
รวมถึงความขัดแย้งระหว่างซูดานและเซาท์ซูดานหลังแยกออกจากกัน:
วิกฤตการณ์ Heglig (2012)
วิมุตติ

วิมุตติ คือ ความหลุดพ้น เป็นวัตถุประสงค์มุ่งหมายของการปฏิบัติธรรมในพระพุทธศาสนา ดังพุทธภาษิตว่า
พรหมจรรย์นี้มิได้มีลาภสักการะสรรเสริญเป็นอานิสงส์ มิได้มีกามสุขในสวรรค์เป็นอานิสงส์ มิได้มีการเข้าถึงความเป็นอันเดียวกับพรหมในพรหมโลกเป็นอานิสงส์ แต่ว่ามีวิมุตติเป็นอานิสงส์ ดังนี้
ตทังควิมุตติ คือ การพ้นไปจากอำนาจของ "ตัวข้าพเจ้า-ของข้าพเจ้า" ด้วยอำนาจของสิ่งที่บังเอิญประจวบเหมาะ
วิกขัมภนวิมุตติ คือความดับแห่ง "ตัวข้าพเจ้า" ซึ่งเป็นไปด้วยอำนาจของการประพฤติหรือการกระทำทางจิต หมายถึง ขณะนั้นมีการกระทำจิตให้ติดอยู่กับอารมณ์ของสมาธิอย่างใดอย่างหนึ่งตามแบบของการทำสมาธิ
สมุจเฉทวิมุตติ คือความดับ"ตัวข้าพเจ้า" ด้วยการกระทำทางปัญญา คือการทำลายอวิชชาลงอย่างสิ้นเชิง
เปรียบเทียบได้ว่า อย่างแรกนั้นอาศัยอำนาจของการประจวบเหมาะ อย่างที่ 2 หรืออย่างกลางนั้นอาศัยอำนาจของจิตที่ปฏิบัติถูกวิธี ส่วนอย่างที่ 3 หรืออย่างสูงนั้นอาศัยอำนาจของปัญญา
วิมุตติ 2

วิมุตติ 2 คือ ความหลุดพ้นด้วยสมาธิและปัญญา ได้แก่
เจโตวิมุตติ หมายถึง ความหลุดพ้นแห่งจิต ความหลุดพ้นด้วยอำนาจการฝึกจิต ความหลุดพ้นแห่งจิตจากราคะ ด้วยกำลังแห่งสมาธิ
ปัญญาวิมุตติ หมายถึง ความหลุดพ้นด้วยปัญญา ความหลุดพ้นด้วยอำนาจการเจริญปัญญา ความหลุดพ้นแห่งจิตจากจากอวิชชา ด้วยปัญญาที่รู้เห็นตามเป็นจริง
นอกจากนี้ยังมี วิมุตติ 5 มีความหมายเดียวกับ นิโรธ 5
ดูเพิ่ม

นิโรธ
มาสเตอร์เชฟไทยแลนด์ ซีซันที่ 3

| มาสเตอร์เชฟไทยแลนด์ ซีซันที่ 3 |
| --- | --- |
มาสเตอร์เชฟ ประเทศไทย
เสนอโดย: ปิยธิดา มิตรธีรโรจน์
กรรมการ: ภาสันต์ สวัสดิวัตน์ ขวัญทิพย์ เทวกุล พงษ์ธวัช เฉลิมกิตติชัย
ประเทศแหล่งกำเนิด: Thailand ! ไทย
จำนวนตอน: 17
การผลิต
ผู้อำนวยการผลิต: กิติกร เพ็ญ​โรจน์, บริษัท เฮลิโคเนีย เฮช กรุ๊ป จำกัด
ความยาวตอน: 90 นาที
ออกอากาศ
เครือข่าย: ช่อง 7 HD
ออกอากาศ: 3 กุมภาพันธ์ พ.ศ. 2562 – 9 มิถุนายน พ.ศ. 2562
มาสเตอร์เชฟไทยแลนด์ ซีซัน 3 เป็นรายการเกมโชว์ทำอาหาร โดย บริษัท เฮลิโคเนีย เอช กรุ๊ป จำกัด[ลิงก์เสีย] (ในเครือเอช กรุ๊ป เก็บถาวร 2020-02-08 ที่ เวย์แบ็กแมชชีน) ซื้อลิขสิทธิ์จากกลุ่มเอนเดโมลชายน์ (ปัจจุบันถูกซื้อกิจการโดยกลุ่มแบนิเจย์) มาผลิตในรูปแบบของประเทศไทยเป็นฤดูกาลที่ 3 ออกอากาศครั้งแรกในวันที่ 3 กุมภาพันธ์ พ.ศ. 2562 ทางช่อง 7 HD โดยเปิดรับสมัครผู้เข้าแข่งขันที่มีอายุ 20 ปีขึ้นไป จากทุกอาชีพและทุกภาคของประเทศไทย ดำเนินรายการโดยปิยธิดา มิตรธีรโรจน์ (คุณป๊อก) และมีกรรมการ คือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)
กติกา > รอบคัดเลือกรอบแรก (Auditions Part 1)

ทางรายการจะให้ผู้เข้าแข่งขันเตรียมอาหารเป็นเวลา 1 ชั่วโมง หลังจากนั้น ทางรายการจะให้ผู้เข้าแข่งขันทำอาหารที่เตรียมไว้พร้อมนำเสนอต่อหน้าคณะกรรมการเป็นเวลา 5 นาที เมื่อหมดเวลาคณะกรรมการจะชิมและตัดสิน โดยใช้เสียงจากกรรมการ 2 ใน 3 เสียง หรือเอกฉันท์เป็นที่สิ้นสุด หาก 2 ใน 3 เสียงให้ไม่ผ่าน ผู้เข้าแข่งขันคนนั้นจะตกรอบทันที แต่ในทางกลับกัน หาก 2 ใน 3 เสียงให้ผ่าน ผู้เข้าแข่งขันคนนั้นจะได้รับผ้ากันเปื้อนของรายการเพื่อเป็นสัญลักษณ์ว่า ผู้เข้าแข่งขันคนนั้นเข้าสู่รอบต่อไปทันที
กติกา > รอบคัดเลือกรอบสอง (Auditions Part 2)

ในรอบนี้จะเป็นการทดสอบทักษะพื้นฐานในการทำอาหาร โดยในฤดูกาลที่ 1 นั้นจะเป็นการทดสอบการหั่นขิง โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน
กติกา > รอบกล่องปริศนา (Mystery Box)

ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนา และวัตถุดิบพื้นฐานที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ
กติกา > รอบทดสอบความคิดสร้างสรรค์ (Invention Test)

ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 นาทีจากห้องจัดเก็บอาหาร (Food Pantry)  ของมาสเตอร์เชฟ ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบทีมชาเลนจ์ ต่อไป ส่วนผู้เข้าแข่งขันที่ทำอาหารได้แย่ที่สุดจะต้องออกจากการแข่งขัน